
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ./φύλλου 65 



Απριλίου 1993 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


175. Σύσταση ενιαίας επιχείρησης ύδρευσης και απο¬ 

χέτευσης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΜΕΣΟ¬ 
ΛΟΓΓΙΟΥ». 1 

176. Σύσταση ενιαίας επιχείρησης ύδρευσης και απο¬ 

χέτευσης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΑΓΙΟΥ ΝΙ¬ 
ΚΟΛΑΟΥ του Νομού Λασιθίου». 2 

177. Μετονομασία Σχολών - ίδρυση - οργάνωση και 

λειτουργία Σχολών και Τμημάτων στο Πανεπιστή¬ 
μιο Θεσσαλίας. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π. Δ/γμα 109/1993 αρμο¬ 
διότητας Υπουργείου Υγείας, Πρόνοιας και Κοινωνι¬ 
κών Ασφαλίσεων (ΦΕΚ 50/Α77.4.1993) . 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 175 (1) 


Σύσταση ενιαίας επιχείρησης ύδρευσης και αποχέτευσης 

με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥ¬ 
ΣΗΣ - ΑΠΟΧΕΤΕΥΣΗΣ ΜΕΣΟΛΟΓΓΙΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/ 
1980 «περί κινήτρων διά την ίδρυσιν επιχειρήσεων Υδρεύ- 
σεως και Αποχετεύσεως» (ΦΕΚ 191/Α723.8.1980). 

2. Τις διατάξεις του άρθρου 261 του Δ.Κ.Κ. (Π.Δ. 323/ 
1989, ΦΕΚ 146/Α ). 

3. Τις διατάξεις του άρθρου 27 του Ν. 2081 /1992 (ΦΕΚ 
154/Α’), με το οποίο προστέθηκε άρθρο 29Α στο Ν. 
1558/1985. 

4. Το γεγονός ότι το παρόν διάταγμα προκαλεί δαπάνη 
εις βάρος του Κρατικού Προϋπολογισμού Δημ. Επενδύ¬ 
σεων ύψους 35.000.000 δρχ., για την οποία έχει εγγράφει 
πίστωση στον Κρατικό Προϋπολογισμό στον ειδικό φορέα 
ΣΑΕ 32/2 και με τις ΚΑΕ 07-950-830. 

5. Τις αριθ. 470/1992 και 52/1993 γνωμοδοτήσεις του 


Συμβουλίου Επικρατείας, με πρόταση του Υπουργού Εσω¬ 
τερικών, αποφασίζουμε: 

Αρθρο μόνο. 

Εγκρίνεται η αριθ. 153/1992 απόφαση του Δημοτικού 
Συμβουλίου Μεσολογγίου, που αφορά τη σύσταση στον 
ομώνυμο Δήμο ενιαίας επιχείρησης ύδρευσης και αποχέ¬ 
τευσης, που έχει ως ακολούθως: 

Αρθρο 1. 

Σύσταση. 

1. Συνιστάται στο Δήμο Μεσολογγίου ενιαία επιχείρηση 
ύδρευσης και αποχέτευσης με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΜΕΣΟΛΟΓ¬ 
ΓΙΟΥ» (άρθρο 1 παρ. 1 Ν. 1069/80). 

2. Για τα λοιπά θέματα εφαρμόζονται οι διατάξεις του 
Π.Δ. 323/1989 και οι κανόνες της ιδιωτικής οικονομίας 
(άρθρο 1 παρ. 1 Ν. 1069/1980). 

3. Έδρα της επιχείρησης είναι ο Δήμος Μεσολογγίου 
του Νομού Αιτωλ/νίας (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η περι¬ 
φέρεια του Δήμου Μεσολογγίου (άρθρο 1 παρ. 3 Ν. 1069/ 
1980). 

Αρθρο 2. 

Εκμετάλλευση. 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980 (άρθρο 1 παρ. 3 Ν. 1069/1980). 

Αρθρο 3. 

Περιουσία. 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέστηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και ομβρίων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (άρθρο 8 παρ. 1 Ν. 1069/ 
1980). 

Άρθρο 4. 

Έσοδα. 

Έσοδα της επιχείρησης είναι: 
α) Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης για μία δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/80). 

β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% επί των δαπανών μελετών και 
κατασκευών των κάθε (ρύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ) Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ’ Ν. 1069/1980). 

δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ' και άρθρο 15 Ν. 1069/1980). 

ε) Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε’ Ν. 1069/1980). 

στ) Το τέλος χρήσης υπονόμων (άρθρο 10 παρ. 1 εδ. στ 
και 16 του Ν. 1069/1980). 

ζ) Η αξία ύδατος που καταναλώνεται (άρθρο 10 παρ. 1 
εδ. ζ’ Ν. 1069/1980). 

η) Η εγγύηση χρήσης του υδρομετρητή (άρθρο 10 παρ. 
1 εδ. η* Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/1980). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/ 
1980). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ' και άρθρο 14 Ν. 1069/1980). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, καθώς 
και κάθε άλλη νόμιμη πρόσοδος. 

Άρθρο 5. 

Διοίκηση. 

1. Η επιχείρηση διοικείται από Διοικητικό Συμβούλιο, 
που αποτελείται από επτά (7) μέλη τα οποία ορίζονται μαζί 
με αναπληρωτές από το Δημοτικό Συμβούλιο. Από τα μέλη 
αυτά: 

α) Τέσσερις (4) είναι αιρετοί εκπρόσωποι του Δήμου, β) 
ένας (1) είναι εκπρόσωπος των εργαζομένων σε περί¬ 
πτωση που αυτή απασχολεί άνω των είκοσι (20) εργαζομέ¬ 
νων, γ) ένας (1) είναι εκπρόσωπος κοινωνικού φορέα της 
περιοχής (Εργατικού Κέντρου Μεσολογγίου), και δ) ένας 
(1) δημότης ή κάτοικος που έχει πείρα ή γνώσεις σχετικές 
με το αντικείμενο της επιχείρησης. 

2. Το Διοικητικό Συμβούλιο της επιχείρησης διαπιστώνει 
με απόφασή του τον αριθμό των εργαζομένων. 

Σε περίπτωση που οι εργαζόμενοι είναι κάτω των είκοσι 
με απόφαση του Δημοτικού Συμβουλίου προστίθεται ένας 
ακόμη δημότης. 

Ο εκπρόσωπος των εργαζομένων ορίζεται από τη Γε¬ 


νική Συνέλευση των εργαζομένων, ο δε εκπρόσωπος του 
Κοινωνικού φορέα (Εργατικού Κέντρου) από τον φορέα 
αυτό (άρθρο 1 της αριθ. 25027/9/19.4.1984 ΦΕΚ 244/Β’ 
απόφασης του Υπουργού Εσωτερικών). 

3. Το Δημοτικό Συμβούλιο ορίζει τα μέλη του Διοικητι¬ 
κού Συμβουλίου, τον Πρόεδρο και τον Αντιπρόεδρό του 
(άρθρο3παρ. 2 Ν. 1069/1980 και261 Π.Δ. 323/1989). 

4. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 παρ. 2 της αριθ. 25027/9/ 
19.4.1984 ΦΕΚ 244/Β' απόφασης του Υπουργού Εσωτε¬ 
ρικών). 

5. Ο Πρόεδρος του Διοικητικού Συμβουλίου εκπροσω¬ 
πεί την επιχείρηση σε όλες τις σχέσεις της, δικαστικές ή 
εξώδικες και σε περίπτωση απουσίας ή κωλύματος αυτού 
ο Αντιπρόεδρος (άρθρο 5 παρ. 4 Ν. 1069/1980). 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 12 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΙΩΑΝ. ΚΕΦΑΛΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 176 (2) 

Σύσταση ενιαίας επιχείρησης ύδρευσης και αποχέτευσης 

με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥ¬ 
ΣΗΣ - ΑΠΟΧΕΤΕΥΣΗΣ ΑΓΙΟΥ ΝΙΚΟΛΑΟΥ του Νομού 

Λασιθίου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/ 
1980 «περί κινήτρων διά την ίδρυσιν επιχειρήσεων Υδρεύ- 
σεως και Αποχετεύσεως» (ΦΕΚ 191/Α723.8.1980). 

2. Τις διατάξεις του άρθρου 29Α του Ν. 1558/1985, 
όπως προσετέθη με το άρθρο 27 του Ν. 2081/1992 (ΦΕΚ 
154/Α’). 

3. Τις διατάξεις του άρθρου 261 του Δ.Κ.Κ. (Π.Δ. 323/ 
1989, ΦΕΚ 146/Α ). 

4. Το γεγονός ότι το παρόν διάταγμα προκαλεί δαπάνη 
εις βάρος του Κρατικού Προϋπολογισμού Δημ. Επενδύ¬ 
σεων ύψους 350.000.000 δρχ., για την οποία έχει εγγρά¬ 
φει πίστωση στον Κρατικό Προϋπολογισμό στον ειδικό 
φορέα ΣΑΕ 76/2 και με τις ΚΑΕ 31 -950-8300. 

5. Την αριθ. 141/1993 γνωμοδότηση του Συμβουλίου 
Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο μόνο. 

Εγκρίνονται οι αριθ. 296/1992 και 410/1992 αποφά¬ 
σεις του Δημοτικού Συμβουλίου Αγίου Νικολάου του Νο¬ 
μού Λασιθίου, που αφορούν τη σύσταση στον ομώνυμο 
Δήμο ενιαίας επιχείρησης ύδρευσης και αποχέτευσης, 
που έχει ως ακολούθως: 

Άρθρο 1. 

Σύσταση. 

1. Συνιστάται στο Δήμο Αγίου Νικολάου του Νομού Λα- 

σιθίου ενιαία επιχείρηση ύδρευσης και αποχέτευσης με το 
όνομα «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΑΓΙΟΥ ΝΙΚΟΛΑΟΥ ΝΟΜΟΥ ΛΑΣΙΘΙΟΥ» (άρθρο 
1 παρ. Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση και οργάνωσή 
της και ως προς την εκτέλεση, λειτουργία και συντήρηση 
των έργων της αρμοδιότητάς της, καθώς και τις πηγές 
χρηματοδότησής της από τις διατάξεις του Ν. 1069/1980. 
Για τα λοιπά θέματα εφαρμόζονται οι διατάξεις του Π.Δ. 
323/1989 και οι κανόνες της ιδιωτικής οικονομίας (άρθρο 
1 παρ. 1 Ν. 1069/1980). 

3. Έδρα της επιχείρησης είναι ο Δήμος Αγίου Νικολάου 
του Νομού Λασιθίου (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η περι¬ 
φέρεια του Δήμου Αγίου Νικολάου (άρθρο 1 παρ. 3 Ν. 
1069/1980). 

Αρθρο 2. 

Εκμετάλλευση. 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980 (άρθρο 1 παρ. 3 Ν. 1069/1980). 

Αρθρο 3. 

Περιουσία. 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέστηκαν ή θα εκτελεστούν 
με βάση τις μελέτες που εγκρίθηκαν ή θα εγκριθούν, όλοι 
οι υπόνομοι που υπάρχουν και οι εγκαταστάσεις ύδρευσης 
και αποχέτευσης ακαθάρτων και όμβριων υδάτων, όλοι οι 
υπόνομοι ή ανοικτοί αγωγοί που εκβάλλουν άμεσα ή έμ¬ 
μεσα στο δίκτυο, καθώς επίσης και οι μονάδες επεξεργα¬ 
σίας πόσιμου ύδατος και υγρών αποβλήτων (άρθρο 1 παρ. 
3 Ν. 1069/1980). 

Αρθρο 4. 

Έσοδα. 

Έσοδα της επιχείρησης κατά τις διατάξεις των άρθρων 
10 έως 16 και 27 και 28, του Ν. 1069/1980, είναι: 

α) Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α’ και 11 Ν. 1069/1980). 

β) Δωρεάν επιχορήγηση από το πρόγραμμα δημοσίων 
επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φύσεως έργων ύδρευσης 
και αποχέτευσης αρμοδιότητας της επιχείρησης (άρθρο 
10 παρ. 1 εδ. ια’ και 13 Ν. 1069/1980). 

γ) Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ’ και άρθρο 15 Ν. 1069/1980). 

ε) Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε’ Ν. 1069/1980). 


στ) Το τέλος χρήσης υπονόμων (άρθρα 10 παρ. 1 εδ. στ 
και 16 του Ν. 1069/1980). 

ζ) Η αξία ύδατος που καταναλώνεται (άρθρο 10 παρ. 1 
εδ. ζ’ Ν. 1069/1980). 

η) Η εγγύηση χρήσης του υδρομετρητή (άρθρο 10 παρ. 
1 εδ. η* Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ’ Ν. 
1069/1980). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/1980). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ’ Ν. 1069/ 
1980). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ’ και άρθρο 14 Ν. 1069/1980). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, καθώς 
και κάθε άλλη νόμιμη πρόσοδος. 

Αρθρο 5. 

Διοίκηση. 

1. Η επιχείρηση διοικείται από Διοικητικό Συμβούλιο, 
που αποτελείται από επτά (7) μέλη τα οποία ορίζονται μαζί 
με αναπληρωτές από το Δημοτικό Συμβούλιο. Από τα μέλη 
αυτά: 

α) Ένας (1) είναι ο Δήμαρχος, ως Πρόεδρος, β) τρεις (3) 
είναι αιρετοί εκπρόσωποι του Δήμου, γ) ένας (1) είναι εκ¬ 
πρόσωπος των εργαζομένων, σε περίπτωση που αυτή 
απασχολεί περισσότερους από είκοσι (20) εργαζόμενους, 
δ) ένας (1) είναι εκπρόσωπος του Εμπορικού και Βιομηχα¬ 
νικού Επιμελητηρίου Λασιθίου, και ένας (1) δημότης ή κά¬ 
τοικος που έχει πείρα ή γνώσεις σχετικές με το αντικεί¬ 
μενο της επιχείρησης. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου, τον Πρόεδρο και τον Αντιπρόεδρό 
του (άρθρο 3 παρ. 1 Ν. 1069/1980 και 261 Π.Δ. 323/ 
1989). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 3 Ν. 1069/1980, άρθρο 261 
Π.Δ. 323/1989). 

4. Ο Πρόεδρος του Διοικητικού Συμβουλίου εκπροσω¬ 
πεί την επιχείρηση σε όλες τις σχέσεις της, δικαστικές ή 
εξώδικες και σε περίπτωση απουσίας ή κωλύματος αυτού, 
ο Αντιπρόεδρος (άρθρο 5 παρ. 4 Ν. 1069/1980). 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 12 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΙΩΑΝ. ΚΕΦΑΛΟΓΙΑΝΝΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 177 (3) 

Μετονομασία Σχολών - ίδρυση - οργάνωση και λειτουργία 

Σχολών και Τμημάτων στο Πανεπιστήμιο Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: 

α) 24 παρ. 2, 50 παρ. 6 και 6 παρ. 1 και 6 του Ν. 
1268/82 (ΦΕΚ 87/Α’), όπως το τελευταίο τούτο συμπλη¬ 
ρώθηκε με το άρθρο 48 παρ. 1 του Ν. 1404/1983 (ΦΕΚ 
173/Α’). 

β) 70 παρ. 12 και 79 παρ. 6 εδάφ. ιδ* του Ν. 1566/85 
(ΦΕΚ 167/Α). 

γ) Του άρθρου 29Α του Ν. 1558/85, όπως προστέθηκε 
με το άρθρο 27 του Ν. 2081/1992 (ΦΕΚ 154/Α’), και 

δ) 5 παρ. 9 του Π.Δ. 83/1984 «ίδρυση Πανεπιστημίου 
Αιγαίου, Ιονίου Πανεπιστημίου και Πανεπιστημίου Θεσσα¬ 
λίας» (ΦΕΚ 31/Α’). 

2. Τη γνώμη της Διοικούσας Επιτροπής του Πανεπιστη¬ 
μίου Θεσσαλίας (συνεδριάσεις 131/31.3.1992 και 132/ 
18.4.1992). 

3. Το έγγραφο του Υπουργείου Εθνικής Παιδείας και 
θρησκευμάτων Β1/382/29.10.1992, με το οποίο ζητή¬ 
θηκε να διατυπώσει τη γνώμη του το Συμβούλιο Ανώτατης 
Παιδείας και ότι έχει παρέλθει άπρακτη η προθεσμία που 
ορίζουν οι διατάξεις του άρθρου 50 παρ. 3 του Ν. 1268/ 
1982, χωρίς να έχει διατυπώσει τη γνώμη του. 

4. Το γεγονός ότι από τις διατάξεις του διατάγματος αυ¬ 
τού προκαλούνται σε βάρος του κρατικού προϋπολογι¬ 
σμού ετησίως οι εξής δαπάνες: 

α) Για την πλήρωση των θέσεων δαπάνη ύψους 
695.000.000 δρχ. περίπου. Η πλήρωση των θέσεων θα γί¬ 
νει σταδιακά με τη διαδικασία του άρθρου 6 του Ν. 2083/ 
1992. 

β) Για τη σίτιση, στέγαση, συγγράμματα, λειτουργικά 
έξοδα και περίθαλψη, δαπάνη της οποίας το ύψος θα 
προσδιοριστεί με την απόφαση καθορισμού εισακτέων 
στα τμήματα. Η δαπάνη για τη σίτιση, στέγαση, συγγράμ¬ 
ματα και λειτουργικά έξοδα θα καλυφθεί από τον προϋπο¬ 
λογισμό του Υπουργείου Εθνικής Παιδείας και θρησκευ¬ 
μάτων και ειδικότερα από τον φορέα 120 και τους Κ.Α. 
2425, 0813, 1123 και 2421, ενώ η δαπάνη για την υγειο¬ 
νομική περίθαλψη θα καλυφθεί από τον προϋπολογισμό 
του Πανεπιστημίου Θεσσαλίας μέσω της επιχορήγησης 
προς το Ίδρυμα αυτό, από τον προϋπολογισμό του Υπουρ¬ 
γείου Εθνικής Παιδείας και θρησκευμάτων. 

γ) Η λειτουργία των Τμημάτων αρχίζει από το ακαδη¬ 
μαϊκό έτος 1994-95 και ολοκληρώνεται μέσα σε δέκα (10) 
έτη. Για το έτος 1993 δεν πρόκειται να υπάρξει καμία επι¬ 
βάρυνση στον Κρατικό προϋπολογισμό. 

5. Την αριθ. 185/1993 γνωμοδότηση του Συμβουλίου 
της Επικράτειας, πρόταση του Υπουργικού Συμβουλίου, 
αποφασίζουμε: 

Αρθρο 1 

Μετονομασία - Ίδρυση Σχολών. 

1. Οι προβλεπόμενες από τις διατάξεις του Π.Δ. 302/ 
1985 (ΦΕΚ 113/Α') σχολές του Πανεπιστημίου Θεσσα¬ 
λίας: α) Σχολή Ανθρωπιστικών Επιστημών, και β) Σχολή 
Επιστημών Παραγωγής, μετονομάζονται αντίστοιχα σε: α) 
Σχολή Επιστημών του Ανθρώπου, και β) Σχολή Τεχνολογι¬ 
κών Επιστημών. 


2. Ιδρύεται στο Πανεπιστήμιο Θεσσαλίας Σχολή Επιστη¬ 
μών Υγείας με έδρα την πόλη της Λάρισας, στην οποία 
εντάσσεται το υφιστάμενο Τμήμα Ιατρικής, καθώς και τα 
υπό του άρθρου 2 του παρόντος ιδρυόμενα Τμήματα Οδο¬ 
ντιατρικής και Κτηνιατρικής. 

Αρθρο 2 

Ίδρυση Τμημάτων. 

1. Ιδρύονται στο Πανεπιστήμιο Θεσσαλίας τα ακόλουθα 
τμήματα: 

α) Παιδαγωγικό Τμήμα Ειδικής Αγωγής με έδρα την 
πόλη του Βόλου, το οποίο εντάσσεται στη Σχολή Επιστη¬ 
μών του Ανθρώπου. 

β) Τμήμα Ιστορίας - Αρχαιολογίας - Λαογραφίας με έδρα 
την πόλη του Βόλου, το οποίο εντάσσεται στη Σχολή Επι¬ 
στημών του Ανθρώπου. 

γ) Τμήμα Πολιτικών Μηχανικών με έδρα την πόλη του 
Βόλου, το οποίο εντάσσεται στη Σχολή Τεχνολογικών Επι¬ 
στημών. 

δ) Ανεξάρτητο Τμήμα Μαθηματικών - Πληροφορικής με 
έδρα την πόλη της Λάρισας. 

ε) Τμήμα Οδοντιατρικής με έδρα την πόλη της Λάρισας, 
το οποίο εντάσσεται στη Σχολή Επιστημών Υγείας. 

στ) Τμήμα Κτηνιατρικής με έδρα την πόλη της Καρδί¬ 
τσας, το οποίο εντάσσεται στην Σχολή Επιστημών Υγείας. 

2. Η Εκπαιδευτική λειτουργία των Τμημάτων αρχίζει από 
το ακαδημαϊκό έτος για το οποίο ορίζεται για πρώτη φορά 
αριθμός εισακτέων. 

3. Μέχρι την αυτοδύναμη λειτουργία τους τα Τμήματα 
διέπονται ως προς την οργάνωση, τη διοίκηση, τη λειτουρ¬ 
γία, τον κανονισμό σπουδών και το προσωπικό από το πα¬ 
ρόν προεδρικό διάταγμα και συμπληρωματικά από το Ν. 
1268/82, όπως ήδη ισχύει, και το Ν. 2083/92. 

4. Έδρα του Τμήματος Επιστήμης Φυσικής Αγωγής και 
Αθλητισμού του Πανεπιστημίου Θεσσαλίας ορίζεται η 
πόλη των Τρικάλων, αντί της πόλης του Βόλου, που είχε 
οριστεί με την απόφαση του Υπουργού Εθνικής Παιδείας 
και θρησκευμάτων Β1/382α/1985 (ΦΕΚ 489/Β’). 

Αρθρο 3 

Αποστολή των Τμημάτων. 

Αποστολή των Τμημάτων που ιδρύονται με το προηγού¬ 
μενο άρθρο είναι: 

α) Του Παιδαγωγικού Τμήματος Ειδικής Αγωγής: 

Η κατάρτιση ειδικών επιστημόνων που θα ασχοληθούν 
με την εκπαίδευση των ατόμων με εκ «γενετής» ή επίκτη¬ 
τες μόνιμες ή παροδικές σωματικές, αισθητηριακές και 
ψυχοπνευματικές αναπηρίες ή μαθησιακές δυσκολίες, 
που δεν τους επιτρέπουν να ακολουθήσουν τον ρυθμό και 
τον τρόπο της σχολικής εκπαίδευσης των άλλων παιδιών. 

β) Του Τμήματος Ιστορίας - Αρχαιολογίας - Λαογρα¬ 
φίας: 

αα) Της κατεύθυνσης Ιστορίας: Η έρευνα και μελέτη της 
ιστορικής πορείας των λαών της ανθρωπότητας από την 
καταγωγή τους ως σήμερα της συγκρότησης του ανθρωπί¬ 
νου είδους σε ομάδες (ιδιαίτερα των λαών χωρίς γραφή), 
της συμπεριφοράς και των εκδηλώσεων του πνευματικού, 
κοινωνικού και ηθικού βίου των λαών και του πολιτισμού 
των. 

ββ) Της κατεύθυνσης Αρχαιολογίας: Η μελέτη των υλι¬ 
κών κατάλοιπων του παρελθόντος, ώστε να κατανοηθεί 
και να ερμηνευθεί η οικονομική, κοινωνική, πολιτική και 

πολιτιστική δομή των κοινωνικών συνόλων που τα δη¬ 
μιούργησαν. 

γγ) Της κατεύθυνσης Λαογραφίας: Η μελέτη και έρευνα 
του λαϊκού πολιτισμού. 

γ) Του Τμήματος Πολιτικών Μηχανικών: Η έρευνα και η 
κατάρτιση επιστημόνων πάνω στις επιστημονικές και τε¬ 
χνολογικές γνώσεις που συμβάλλουν αποτελεσματικά 
στην ανάπτυξη του φυσικού περιβάλλοντος και ειδικότερα 
των οικοδομικών κατασκευών για αστική και βιομηχανική 
χρήση, των συγκοινωνιακών κατασκευών οδοποιίας, σιδη¬ 
ροδρομικής, αεροδρομίων και λιμενικών έργων, των συ¬ 
γκοινωνιακών λειτουργιών και μεταφορών γενικά, στην 
ανάπτυξη και εκμετάλλευση των υδατικών πόρων με κα¬ 
τασκευές φραγμάτων, υδροηλεκτρικών έργων, αρδευτι¬ 
κών και αποστραγγιστικών έργων και στην προστασία του 
περιβάλλοντος. 

δ) Του Τμήματος Μαθηματικών - Πληροφορικής: 

ι) Της κατεύθυνσης Μαθηματικών: 

Η καλλιέργεια και ανάπτυξη της μαθηματικής σκέψης 
και η άρτια κατάρτιση επιστημόνων σε όλους τους κλά¬ 
δους της μαθηματικής επιστήμης, οι οποίοι είναι απαραί¬ 
τητοι για τις ανάγκες της εκπαίδευσης, της οικονομίας και 
της έρευνας. 

ιι) Της κατεύθυνσης Πληροφορικής: 

Η καλλιέργεια και ανάπτυξη της επιστήμης της πληρο¬ 
φορικής και των εφαρμογών της, καθώς και η κατάρτιση 
επιστημόνων για τη στελέχωση υπηρεσιών του δημοσίου 
και ιδιωτικού φορέα. 

ε) Του Τμήματος Οδοντιατρικής: 

Η κατάρτιση επιστημόνων που θα ασχοληθούν με τη 
φροντίδα των δοντιών, των ιστών που τα περιβάλλουν, 
ολόκληρης της στοματικής κοιλότητας και του στοματο- 
γναθικού συστήματος του ανθρώπου, εφαρμόζοντας προ¬ 
ληπτική ή θεραπευτική αγωγή και αποκατάσταση. 

στ) Του Τμήματος Κτηνιατρικής: 

Η κατάρτιση επιστημόνων που θα ασχοληθούν: ι) Με την 
προστασία της υγείας των αγροτικών ζώων, των ζώων συ¬ 
νοδείας και τη βελτίωση του ζωϊκού κεφαλαίου, και ιι) Με 
τη διενέργεια αστυκτηνιατρικών ελέγχων κτηνοτροφικών 
προϊόντων και τροφίμων ζωικής προελεύσεως, για την 
προστασία της Δημόσιας Υγείας. 

Αρθρο 4 

Τίτλοι - Διάρκεια Σπουδών. 

1. Κάθε Τμήμα χορηγεί αντίστοιχο ενιαίο πτυχίο. Ειδι- 
κώς το ενιαίο πτυχίο των Τμημάτων: Παιδαγωγικού Ειδικής 
Αγωγής, Ιστορίας - Αρχαιολογίας - Λαογραφίας και Μα¬ 
θηματικών - Πληροφορικής προσδιορίζεται από επιμέ- 
ρους κατευθύνσεις και ειδικεύσεις ως ακολούθως: 

α) Το ενιαίο πτυχίο του Παιδαγωγικού Τμήματος Ειδικής 
Αγωγής διαρθρώνεται σε δύο (2) κατευθύνσεις, ήτοι η κα¬ 
τεύθυνση με το πτυχίο Ειδικής Αγωγής Νηπιαγωγού και η 
κατεύθυνση με το πτυχίο Ειδικής Αγωγής Δασκάλου. 
Κάθε κατεύθυνση περιλαμβάνει τις ειδικεύσεις: ι) Για τυ¬ 
φλά ή αμβλύωπα παιδιά, ιι) Γ ια κωφά ή βαρήκοα παιδιά, ιιι) 
Γ ια σωματικά ανάπηρα παιδιά, ιν) Γ ια νοητικά καθυστερη¬ 


μένα παιδιά, ν) Γ ια αυτιστικά παιδιά, και νι) Γ ια παιδιά με 
μαθησιακές δυσκολίες. 

β) Το ενιαίο πτυχίο του Τμήματος Ιστορίας - Αρχαιολο¬ 
γίας - Λαογραφίας διαρθρώνεται σε τρεις (3) κατευθύν¬ 
σεις, ήτοι: ι) η κατεύθυνση Ιστορίας, ιι) η κατεύθυνση Αρ¬ 
χαιολογίας, και ιιι) η κατεύθυνση Λαογραφίας. 

γ) Το ενιαίο πτυχίο του Τμήματος Μαθηματικών - Πλη¬ 
ροφορικής διαρθρώνεται σε δύο (2) κατευθύνσεις, ήτοι· ι) 
η κατεύθυνση Μαθηματικών, και ιι) η κατεύθυνση Πληρο¬ 
φορικής. 

2. Το Πρόγραμμα Σπουδών κάθε κατεύθυνσης και ειδί¬ 
κευσης, καθώς και η προθεσμία εντός της οποίας υπο¬ 
βάλλεται η δήλωση προτίμησης των φοιτητών, ορίζεται με 
απόφαση της Γενικής Συνέλευσης του Τμήματος. Σε πε¬ 
ρίπτωση που δεν υποβληθεί δήλωση, αποφασίζει σχετικά 
η Γενική Συνέλευση. 

3. α) Το πτυχίο του Τμήματος Ιστορίας - Αρχαιολογίας - 
Λαογραφίας με τις κατευθύνσεις Ιστορίας και Αρχαιολο¬ 
γίας θεωρείται ως προς κάθε συνέπεια αντίστοιχο και ισό¬ 
τιμο με το πτυχίο των Τμημάτων Ιστορίας - Αρχαιολογίας 
των Φιλοσοφικών Σχολών των Α.Ε.Ι. 

β) Το πτυχίο του Τμήματος Μαθηματικών - Πληροφορι¬ 
κής με την κατεύθυνση Μαθηματικών θεωρείται ως προς 
κάθε συνέπεια αντίστοιχο και ισότιμο με το πτυχίο των 
Τμημάτων Μαθηματικών των Α.Ε.Ι., ενώ το πτυχίο με την 
κατεύθυνση Πληροφορικής θεωρείται ως προς κάθε συ¬ 
νέπεια ισότιμο και αντίστοιχο με το πτυχίο των Τμημάτων 
Πληροφορικής των Α.Ε.Ι. 

4. Ο ελάχιστος αριθμός εξαμήνων φοίτησης που απαι¬ 
τούνται για τη λήψη του πτυχίου ορίζεται σε οκτώ (8) εξά¬ 
μηνα για τα Τμήματα Παιδαγωγικού Ειδικής Αγωγής, Ιστο¬ 
ρίας - Αρχαιολογίας - Λαογραφίας και Μαθηματικών - 
Πληροφορικής και σε δέκα (10) εξάμηνα για τα Τμήματα 
Πολιτικών Μηχανικών, Οδοντιατρικής και Κτηνιατρικής. 

Αρθρο 5 

Πρακτική άσκηση των φοιτητών. 

Με αποφάσεις του Υπουργού Εθνικής Παιδείας και 
θρησκευμάτων και του τυχόν συναρμόδιου Υπουργού ορί¬ 
ζονται δημόσιοι ή ιδιωτικοί φορείς (Σχολικές μονάδες, ει¬ 
δικές νοσηλευτικές μονάδες ή νοσηλευτικά ιδρύματα, δη¬ 
μόσιες επιχειρήσεις, αγροκτήματα, κτηνοτροφικές επιχει¬ 
ρήσεις κ.λπ.) στους οποίους πραγματοποιείται η πρακτική 
άσκηση των φοιτητών των τμημάτων εκείνων των οποίων 
το πρόγραμμα σπουδών ορίζει ως απαραίτητη προϋπό¬ 
θεση για τη λήψη του πτυχίου την πρακτική άσκηση. 

Αρθρο 6 
Ίδρυση θέσεων. 

Σε κάθε ιδρυόμενο με το παρόν Διάταγμα Τμήμα συνι- 
στώνται θέσεις Διδακτικού Ερευνητικού Προσωπικού 
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.) και 
Ειδικού Διοικητικού - Τεχνικού Προσωπικού (Ε.Δ.Τ.Π.), ως 
ακολούθως: 

α. Παιδαγωγικό Τμήμα Ειδικής Αγωγής 

β. Τμήμα Ιστορίας - Αρχαιολογίας - Λαογραφίας 

γ. Τμήμα Πολιτικών Μηχανικών 

δ. Τμήμα Μαθηματικών - Πληροφορικής 

ε. Τμήμα Κτηνιατρικής 

στ. Τμήμα Οδοντιατρικής 

Σύνολο 



θ Ε I 

Ε 1 

Σ 




Ε 

Δ Τ Π 

ΔΕΠ 

ΕΕΠ 





ΑΤ 

ΑΡ 

ΜΕ 

21 

4 

5 

10 

5 

21 

4 

1 

2 

2 

21 

3 

1 

2 

2 

21 

3 

1 

2 

2 

30 

3 

2 

12 

6 

30 

3 

2 

16 

2 

144 

20 

12 

44 

19 


Άρθρο 7 

Αυτοδύναμη λειτουργία Τμημάτων. 

Για την αυτοδύναμη λειτουργία των Τμημάτων εφαρμό¬ 
ζονται αναλόγως οι διατάξεις του άρθρου 8 του Π.Δ. 83/ 
1984 (ΦΕΚ 31 /Α’), όπως ήδη ισχύει. 

Άρθρο 8 

Διαδικασία πλήρωσης των πρώτων θέσεων Δ.Ε.Π. 

1. Μέχρι την αυτοδύναμη λειτουργία κάθε Τμήματος, 
προκήρυξη των θέσεων Δ.Ε.Π. γίνεται σύμφωνα με τη δια¬ 
δικασία του άρθρου 6 του Ν. 2083/1992. 

2. Η εκλογή των μελών Δ.Ε.Π., μέχρι την αυτοδύναμη 
λειτουργία γίνεται από ειδικά ενδεκαμελή εκλεκτορικά 
σώματα τα οποία συγκροτούνται με απόφαση του Υπουρ¬ 
γού Εθνικής Παιδείας και θρησκευμάτων, ύστερα από 
γνώμη της Συγκλήτου ή της Διοικούσας Επιτροπής του 
Πανεπιστημίου Θεσσαλίας. Σε κάθε Τμήμα μπορεί να συ¬ 
γκροτούνται περισσότερα από ένα ειδικά σώματα εκλε¬ 
κτόρων με αρμοδιότητες διακεκριμένες είτε κατά γνω¬ 
στικά αντικείμενα είτε και ανάλογα με τη βαθμίδα στην 
οποία ανήκει η προκηρυσσόμενη θέση. Γ ια τη συγκρότηση 
κάθε εκλεκτορικού σώματος εφαρμόζονται αναλόγως οι 
διατάξεις του άρθρου 6 παρ. στ' εδάφιο 2 του Νόμου 
2083/1992. 

Κατά τα λοιπά εφαρμόζονται αναλόγως οι σχετικές δια¬ 
τάξεις του Ν. 2083/1992. 

Άρθρο 9 

Σύσταση Γραμματείας. 

Σε κάθε Σχολή και Τμήμα του Πανεπιστημίου Θεσσα¬ 


λίας συνιστάται Γραμματεία ως διοικητική μονάδα, η οποία 
παρέχει διοικητική και γραμματειακή στήριξη για κάθε 
θέμα που ανήκει στη Σχολή ή το Τμήμα αντίστοιχα. Η 
Γραμματεία οργανώνεται και λειτουργεί σε επίπεδο Τμή¬ 
ματος κατά την έννοια του άρθρου 9 παρ. 2 του Ν. 1586/ 
1985 (ΦΕΚ 37/Α’). 

Άρθρο 10 

Ίδρυση παραρτημάτων Φοιτητικής Λέσχης. 

1. Σε κάθε πόλη στην οποία έχουν ιδρυθεί Σχολές και 
Τμήματα του Πανεπιστημίου Θεσσαλίας, εκτός της πόλης 
του Βόλου, όπου η έδρα του Πανεπιστημίου, ιδρύεται πα¬ 
ράρτημα της Φοιτητικής Λέσχης του Πανεπιστημίου Θεσ¬ 
σαλίας, σκοπός του οποίου είναι η βελτίωση των βιοτικών 
συνθηκών των φοιτητών, η ψυχαγωγία και η προαγωγή της 
κοινωνικής και πνευματικής μόρφωσής τους. 

2. Μέχρι να οργανωθούν και να λειτουργήσουν οι υπη¬ 
ρεσίες κάθε παραρτήματος, το διοικητικό συμβούλιο της 
Φοιτητικής Λέσχης με αποφάσεις του ρυθμίζει τα θέματα 
σίτισης, στέγασης και υγειονομικής περίθαλψης, σύμ¬ 
φωνα με τις σχετικές κατά περίπτωση διατάξεις. 

Άρθρο 11 

Μεταβατικές διατάξεις. 

1. Μέχρι την αυτοδύναμη λειτουργία κάθε Τμήματος, η 
Σύγκλητος του Πανεπιστημίου Θεσσαλίας ή μέχρι την αυ¬ 
τοδύναμη λειτουργία του Πανεπιστημίου, η Διοικούσα 
Επιτροπή συγκροτεί με απόφασή της προσωρινή γενική 
συνέλευση από πέντε (5) μέλη Δ.Ε.Π. ή διδάσκοντες στο 
οικείο Τμήμα του Πανεπιστημίου. Με την απόφασή της 
ορίζεται ταυτόχρονα και ένα εκ των μελών Δ.Ε.Π. ως προ- 
εδρεύων του Τμήματος. Η προσωρινή γενική Συνέλευση 
ασκεί τις αρμοδιότητες της Γενικής Συνέλευσης Τμήμα¬ 
τος, εκτός της προκήρυξης θέσεων Δ.Ε.Π., Ε.Ε.Π. και 
Ε.Δ.Τ.Π., καθώς και της εκλογής των μελών των κατηγο¬ 
ριών αυτών. 

2. Για το πρόγραμμα σπουδών κάθε Τμήματος εφαρμό¬ 
ζονται αναλόγως οι διατάξεις του άρθρου 10 παρ. 1 (β) του 
Π.Δ. 83/84 (ΦΕΚ 31/Α'), όπως ήδη ισχύει. 


3. Μέχρι την αυτοδύναμη λειτουργία κάθε Τ μήματος εί¬ 
ναι δυνατή η πρόσληψη επισκεπτών καθηγητών, εντεταλ¬ 
μένων επικούρων καθηγητών, ειδικών επιστημόνων ή επι¬ 
στημόνων του άρθρου 5 του Π.Δ. 407/1980. Για τη διαδι¬ 
κασία πρόσληψης εφαρμόζονται αναλόγως οι διατάξεις 
του άρθρου 10 παρ. 2 του Π.Δ. 83/84 (ΦΕΚ 31 /Α’). 

4. Μέχρι την αυτοδύναμη λειτουργία κάθε Τμήματος και 
σε περίπτωση που ανατίθεται σε μέλη του Διδακτικού 
Ερευνητικού Προσωπικού των Τμημάτων του Πανεπιστη¬ 
μίου Θεσσαλίας διδακτικό έργο σε Τμήμα που λειτουργεί 
σε πόλη άλλη από αυτή που υπηρετεί το μέλος Δ.Ε.Π., κα¬ 
ταβάλλονται τα έξοδα κίνησης και η ημερήσια αποζημί¬ 
ωση, σύμφωνα με τις κείμενες διατάξεις, καθώς και η 
προβλεπόμενη από τις διατάξεις του άρθρου 28 παρ. 5 
του Ν. 2083/1992 πρόσθετη αμοιβή. Ο αριθμός των 

εκτός έδρας ημερών δεν μπορεί σε καμμία περίπτωση να 
υπερβεί τις δώδεκα (12) κατά μήνα. 

5. Οι διατάξεις της προηγούμενης παραγράφου ισχύουν 
αναλόγως και για τα μέλη του Ε.Ε.Π., Ε.Δ.Τ.Π. και διοικη¬ 
τικού προσωπικού του Πανεπιστημίου. 

6. Γ ια όσα θέματα δεν ρυθμίζονται με το διάταγμα αυτό, 
εφαρμόζονται οι διατάξεις του Ν. 1268/1982 και του Ν. 
2083/1992. 

Στον Υπουργό Εθνικής Παιδείας και θρησκευμάτων 


αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΑΝΤΙΠΡΟΕΔΡΟΣ 

ΤΖΑΝΝΗΣ ΤΖΑΝΝΕΤΑΚΗΣ 

ΤΑ ΜΕΛΗ 

ΣΩΤΗΡΙΟΣ ΚΟΥΒΕΛΑΣ, ΙΩΑΝΝΗΣ ΒΑΡΒΙΤΣΙΩΤΗΣ, ΜΙΧΑΗΛ 
ΠΑΠΑΚΩΝΣΤΑΝΤΙΝΟΥ, ΙΩΑΝΝΗΣ ΚΕΦΑΛΟΓΙΑΝΝΗΣ, ΣΤΕΦΑ¬ 
ΝΟΣ ΜΑΝΟΣ, ΑΝΔΡΕΑΣ ΑΝΔΡΙΑΝΟΠΟΥΛΟΣ, ΧΡΗΣΤΟΣ ΚΟ¬ 
ΣΚΙΝΑΣ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΔΗΜΗΤΡΙΟΣ ΣΙΟΥΦΑΣ, 
ΑΝΝΑ ΨΑΡΟΥΔΑ-ΜΠΕΝΑΚΗ, ΓΕΩΡΓΙΟΣ ΣΟΥΦΛΙΑΣ, ΘΕΟ¬ 
ΔΩΡΑ ΜΠΑΚΟΓΙΑΝΝΗ, ΑΛΕΞΑΝΔΡΟΣ ΠΑΠΑΔΟΓΓΟΝΑΣ, ΝΙ¬ 
ΚΟΛΑΟΣ ΓΚΕΛΕΣΤΑΘΗΣ, ΠΑΝΑΓΙΩΤΗΣ ΧΑΤΖΗ ΝΙΚΟΛΑΟΥ, 
ΑΧΙΛΛΕΑΣ ΚΑΡΑΜΑΝΛΗΣ, ΒΑΣΙΛΕΙΟΣ ΚΟΝΤΟΓΙ ΑΝ ΝΟΠΟΥ- 
ΛΟΣ, ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 50/Α77.4.1993, όπου δημοσιεύθηκε το Π. 
Δ/γμα 109/1993 «τροποποίηόη διατάξεων του Καταστα¬ 
τικού του Ταμείου Αρωγής Υπαλλήλων Πυροσβεστικού 
Σώματος», γίνεται η παρακάτω διόρθωση: 

Στο άρθρο μόνο «παρ. 3 η πληρωμή οποιουδήποτε πο¬ 
σού προς τους δικαιούχους ενεργείται μέσω της Τραπέ- 
ζης της Ελλάδος ή μη της Τραπέζης που ασκεί την τα¬ 
μειακή διαχείριση...», διαγράφεται η λέξη «μη». 

(Από το Υπουργείο Υγείας, Πρόνοιας 
και Κοινωνικών Ασφαλίσεων) 

ΕΘΝ]ΚΟ τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙ.ΕΧ : 

22.3211 ΥΡΕΤ ΟΠ 

λειτουργούν καθημερινά από 8.00’ έως 13.00’ 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
ΒΙΒΛΙΟΘΗΚΗ: Σολωμού 51 τηλ.: 52.48.188 

1 Για φωτοαντίγραφα παλαιών τευχών στην οδό Σολωμου 51 τηλ.. 5Ζ 4ο_ ■ 1 

1 Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52 25 /13 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόοιο Ταμείο 3512 

- 



Η ετήσια συνδρομή είναι: 


α) Για το Τεύχος Α 

β) » » » 

γ) » » » 

δ) » » » 

ε) » » » 

στ) » » » 

ζ) » » » 

η) » » » 

θ) » » » 

ι) » » » 


Δρχ. 

» 

» 


Β' 

Γ’ 

Δ' 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


» 


15.000 

30.000 

10.000 

30.000 

20.000 

10.000 

5.000 

10.000 

3.000 

200.000 

100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 

» 


ια) Για όλα τα Τεύχη εκτός ΤΑΕ-ΕΠΕ 

Πληροφορίες: τηλ. 52.48.320 


750 

1.500 

500 

1.500 

1.000 

500 

250 

500 

150 

10.000 

5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







